# Muisca abdigalda
| Zybyn stabaxo | Uta utca                                                                                                                                       |
| ------------- | ---------------------------------------------------------------------------------------------------------------------------------------------- |
| Bacatá        | Bacatá, Chía, Funza, Engativá, Fontibón, Facatativá, Tenjo, Subachoque, Tabio, Cota, Cajicá, Cogua, Zipaquirá, Nemocón, Bosa, Zipacón, Soacha. |
| Guatavita     | Guatavita, Sesquilé, Guasca, Sopó, Usaquén, Tuna, Suba, Teusacá, Gachetá, Chocontá, Suesca.                                                    |
| Ubaque        | Ubaque, Choachí, Chipaque, Cáqueza, Usme.                                                                                                      |
| Ubaté         | Ubaté, Cucunubá, Simijaca, Susa.                                                                                                               |
| Fusagasugá    | Fusagasugá, Pasca, Tibacuy.                                                                                                                    |

| Zybyn stabaxo | Uta wida                                                                                                                   |
| ------------- | -------------------------------------------------------------------------------------------------------------------------- |
| Hunza         | Hunza, Ramiriquí, Tibaná, Guachetá, Icabuco, Machetá, Moniquirá, Motavita, Tuta, Samacá, Sotaquirá, Lenguazaque, Turmequé. |
| Tenasuca      | Tenasuca, Tenza, Garagoa, Sutatenza, Somondoco, Soratá, Tibirita.                                                          |
| Saquencipá    | Saquencipá, Ráquira, Sutamarchán, Sachica, Sora, Cucaita, Chíquiza.                                                        |

| Zybyn stabaxo           | Uta wida                                                          |
| ----------------------- | ----------------------------------------------------------------- |
| Iraca tumtafo stabaxo   | Sogamoso, Bombaza, Busbanzá, Pesca, Pisba, Tópaga, Toca.          |
| Tundama tumtafo stabaxo | Duitama, Tobasía, Paipa, Cerinza, Ocavita, Onzaga, Soatá, Sativa. |

| Zybyn mikrastabaxo | Uta wida                                                            |
| ------------------ | ------------------------------------------------------------------- |
| Saboyá             | Saboyá, Chevre, Tisquizoque, Irobá, Mópora, Casatoca                |
| Chipatá            | Chipatá, Ubaza, Guavatá, Güepsa,                                    |
| Inzaque            | Agatá, Cocomé                                                       |
| Sorocotá           | Tinjacá, Sorocotá, Moniquirá, Guatocá, Gachantivá, Pavachoque, Suta |
| Charalá            |                                                                     |
| Tacasquirá         |                                                                     |

| Zipa nafalik  | Nafalugal   | Ewava |
| ------------- | ----------- | ----- |
| Meicuchuca    | ≈ 1450-1470 |       |
| Saguamanchica | 1470-1490   |       |
| Nemequene     | 1490-1514   |       |
| Tisquesusa    | 1514-1538   |       |
| Zaquesazipa   | 1538-1539   |       |

| Zaque nafalik   | Nafalugal | Ewava |
| --------------- | --------- | ----- |
| Hunzahúa        | abdi 1470 |       |
| Michuá          | 1470-1490 |       |
| Quemuenchatocha | 1490-1537 |       |
| Aquiminzaque    | 1537-1540 |       |

| Zipazgo, Zacazgo (es)                                                                         |                         |
|                                                                                               |                         |
| GIVACKA                                                                                       |                         |
| Debala                                                                                        | Geefa Amerika, Kolombia |
| Kruldera                                                                                      | 800 – 1540              |
| Vertuma                                                                                       | Abdigalda               |
| Kelu                                                                                          | Hunza, Suamox, Bacata   |
| Ava                                                                                           | Muisca ( Chibcha )      |
| BIFA                                                                                          |                         |
| ► 800 : Tadlera va abdigalda ► 1537 : Espanafa olgalicura                                     |                         |
| NAFALIK                                                                                       |                         |
| Konak Zipa ok Zaque : - Meicuchuca - Saguamanchica - Nemequene - Tisquesusa - Quemuenchatocha |                         |
| betara                                                                                        | teza                    |

| Tuveli icde Izvopa |

|         | Muisca : sane ke Kolombia is savsaf abdiespanaf seltay                                                                                   |
| ------- | ---------------------------------------------------------------------------------------------------------------------------------------- |
| Seltay  | Tawamidura • Vegeduropa • Yamba • Kocopa • Burmotaropa • Skapa • Inseik • Lexa • Ava • Vundopa • Alka • Geja                             |
| Debak   | Fúquene • Guatavita • Iguaque • Suesca • Tota • Tequendama stoya                                                                         |
| Izva    | Muisca abdigalda • Savsaf bowesik • Pasca meld • Chocontá meld • Tocarema meld • Espanafa olgalicura                                     |
| Nafalik | Zipazgo : Meicuchuca • Saguamanchica • Nemequene • Tisquesusa • Zaquesazipa Zacazgo : Hunzahúa • Michuá • Quemuenchatocha • Aquiminzaque |
| Lorik   | Chiminigagua • Bachué • Chía • Sué • Bochica • Huitaca • Chibchacum • Cuchavira • Nencatacoa • Chaquén • Chibafruime • Guahaioque        |

1. ↑  Kruschek, 2003


Muisca abdigalda
{{Teliz_toza}}
'''Muisca abdigalda''' tiyir soka lospasa va [[Muisca sane|Muisca]] saneikeem koe istefo tawavo ke refe [[Kolombia]] sokasane abdi espanafa olgalicura. Balemoyi abdigaldaki tiyid&nbsp;: Muyquytá Zipazgo cosxo is Hunza Zacazgo cosxo is Iraca tumtaxo is Tundama tumtaxo voxis konako mivvexaxo.

== Xanta ==
Mali lekeugal, Muisca va yerumara wali staba ksubeyed numen sina kadayad vangluyara ke yona doda. Ison vuwafa waldura gu vindara wal amidafa doda iku banafa fiste zo divatceyer, isen dofa vegedusa lagara dum lavakiraf bolk ta midura va ontinafa taya, isen sayakafa tanara ta likera va volnafa mikra dum Panche is Muzo, va lomantafa vangluyara tuadrayar. Bata kotcoba di tiyir tazukafa riga ke abdigalda.

Lopof andik ta ardil is targuca is gaderopafi is skapafi roti va sint likeyed ise va sintafa doda lalevbenpluyud. Bata koboda va geja daskiyid. Voxen cenen okilik va gadera va staba is doda me mbi deswayad nume grustara ke dodeem is stabeem zo nendoyeyed. Opelon cenesik va intafa ardilafa tirka laumasiyir numaze va vamoefa gorara ronovaskiyir ise va kiewega loote mbi kserayar.

Zipazgo cosxo moni 1450 awiyir, gadenon gan Saguamachica gejayasa va Panche mikra, aze kali 1541 lapteyer viele espanafa olgalicura va istexo ke refa Kolombia ceneson tenukeyer.

Cosxo ke Muisca abdigalda va kipi ke ontinafa gola ke Ronefa Rodega koe Kolombia modivatceyer, koe refa [[KolombiaCundinamarcaWinka|Cundinamarca]] winka isu [[KolombiaBoyacáWinka|Boyacá]] isu [[KolombiaSantanderWinka|Santander]]. Koe Cundinamarca, xopo tiyid azekexa ke [[Bogotá]] is [[Ubaté]] is Pacho krant isu [[Fusagasugá]] isu [[Tenza]] isu [[Cáqueza]]&nbsp;; koe Boyacá : [[Tunja]] is [[Moniquirá]] is [[Chiquinquirá]] is [[Duitama]] is [[Villa de Leyva]] is [[Sogamoso]]&nbsp;; vagee Santander&nbsp;: wale [[Suárez (kuksa)|Suárez]] kuksa isu [[Chicamocha (kuksa)|Chicamocha]].

== Grustara ==
Muisca abdigalda vas cosxo vas mon 47 000 km² ruldayar, valentu Chicamocha gola vage Páramo de Sumapaz gee Bogotá, is vataltu [[Vélez (Santander)|Vélez]] is [[Zipacón]] varon datca ke Ronefa Rodega tite azeka ke Meta golapa. Sanelia ke cosxo tiyir vas mon 1200000 irubasik ba artlakira ke espanik.

Vuwafa gluya wal Bacatá wida isu Chiá isu Tunja isu [[Ramiriquí]] isu Duitama isu [[Floresta (Boyacá)|Tobasía]] kruldeyed. Dalafa niedara tiyir gruidera va dodeem kan sayakaf mergil koe tulon Zipazgo gola voxisen bancoba nope alkafa lazava koe Zacazgo gola loeke nutiyir, beka adrafa tanara ta kobara ik kazara is ugalorafa vangluyara tod geja va abdigaldafa grustara ke Muisca sane ape yordayad.

Nafalik felis va lano tawavo va mivaskafa bowere ke dilaf okilik (&nbsp;''psihipquá''&nbsp;) tarkayar ise va dodaxo ke ''uta'' doda dunuyur voxe vanpiyir an sayakaf dirgasik is dalaf dadisik va ''tamsa'' jwa tisa birtaf bolk dem dodaf is olkikaf culiek. Moaykane dre dem nafalik is dalafa doda do aryona dilafa fliyir, dem okilaf ardil.

''Zybyn'' staba tiyid gadikyoxilafa staba gadena gan ''zybyntyba'' redakik. Fli va gadikyefa oxila (&nbsp;bas gadikye pu nazbeikye&nbsp;) vols tela gadikyafa (&nbsp;trabe berikyafe nutikye ke nafalikye&nbsp;) me konoleyer. Kota doda gan intaf okilik zo gadeyer ise va zolonafa mivvexuca dene abdigalda dadiyir.

''Psihipquá'' okilik kare ardil va karnizxo amidafo gu tokoda is duga digiyid. Valey intafa meunaykafa vreda, gu ingaxa is roga is blucte dere zo solwiyid. ''Zipa'' okilapik va loa karnizxo don yono koe sumefo xo digiyir. Karnizxo tiyid avak ke seltaf skedareem is sanegafa blira&nbsp;; manlize alkafa firvira isu miga is jora dilizeyed, bildera va warzeks pu okilik zo askiyid, kobara zo gorayad, gaderopafi roti zo keyakseyer isen geja zo egayar.

Valey pona dem berafa staba is gundafa araya is dofa ava, abdigalda va dofa rojura kev divef volnik dum Panche saneik dure lyuman ravaldayar. Batdume ''güecha'' Muisca gejik vas an okilik (&nbsp;''Zipa'' ok ''Zaque''&nbsp;) rontion rupteyed.

== Gaderopafe tadle ke cosxo ==
[[File: Museo_del_oro,_Bogotá_man_whose_eyes_and_mouth_have_been_made_from_double_strips.jpg|thumb|right|200px|{{EwavaPebuda1|Muisca balumaks va lan mepilkomodan ''Zipa'' nafalik, re viden dene Tcila ke Moava koe Bogotá.}}]]
Kipi ke Muisca cosxo isu sanelia ton toloya gaderopafa tanta zo grustayar&nbsp;: Zipazgo dem ''Zipa'' nafalik is Zacazgo dem ''Zaque'' nafalik. Toloy nafalik nope mikrafa is arayafa beruca gaderopon is kazon paskalepeyed voxe soe ta stujera va cosxo dun gukevlayad.

Kota Muisca abdigalda ton stabeem zo grustayar, i ton staba yoltkirafa gu ''zybyn'' ke Muisca ava. Kota ''zypyn'' staba gan okilik yoltkiraf gu ''zybyntyba'' zo gadeyer, isen dene staba valevefa vwa tiyir tela ke teca utca vadjesa vas tanoya ok konaka wida is bowena gan ''utatiba'' okilik. Tulon bowesik ke Zipazgo tiyir ''Zipa''&nbsp;; ''zybyn'' staba dum [[Guatavita]] gan ''Zybyntyba'' zo gadeyer&nbsp;; valeveon ''uta'' utca dum tulon [[Sesquilé]] gan ''Utatiba'' zo dirgayar.

Bana vexala va ardilafe tadle ke cosxo ke Muisca abdigalda :
* '''Zipazgo''' ok '''Zacazgo''' : ana vwa, bowena gan '''Zipa''' ok '''Zaque'''.
** '''Zybyn''' : mialukafa cosafa ema, bowena gan '''Zybyntyba'''.
*** '''Uta''' : taneafa ema, ton wida, gadena gan '''Utatiba'''.

=== Zipazgo ===
Muisca sane va ontinafa azekexa ke refa [[KolombiaCundinamarcaWinka|Cundinamarca]] winka isu [[KolombiaBoyacáWinka|Boyacá]] iste patecta poktalte Ronefa Rodega kereleyer, leve bowera ke '''Zipa''' ke Bacatá (&nbsp;[[Bogotá]]&nbsp;). Remi espanafa felira, cuga wida tiyisa ke Zipazgo va Santafé de Bogotá tadleyed, vaxe vema ke [[Chiquinquirá]] isu [[Saboyá]] koplekuyuna gu winka ke [[Tunja]].

Espanaf ulgaldusik ke Granada Ikagazaxo seylon ruyecked da gaderopafi roti ke ''Zipa'' tiyir gifafi lodam teli ke ''Zaque''. Lucas Fernández de Piedrahíta munester da taneaf ''Zaque'' gazik tuke [[Iraca]] ke [[Sogamoso|Suamox]] va int al korotiyir, solve ''Zipa'' ton sayakafa felira askyid.

<center>
{| border="0" style="background:#ffffff" align="top" class="wikitable"
|+ align="center" style="background:DarkSlateBlue; color:white"|'''Nafalaxo ke Zipazgo
!style="background:Lavender; color:Black"|''Zybyn''&nbsp;stabaxo
!style="background:Lavender; color:Black"|''Uta'' utca
|-
| '''Bacatá''' || [[Bogotá|Bacatá]], [[Chía (Cundinamarca)|Chía]], [[Funza]], [[Engativá]], [[Fontibón]], [[Facatativá]], [[Tenjo]], [[Subachoque]], [[Tabio]], [[Cota (Cundinamarca)|Cota]], [[Cajicá]], [[Cogua]], [[Zipaquirá]], [[Nemocón]], [[Bosa (Bogotá)|Bosa]], [[Zipacón]], [[Soacha]].
|-
| '''Guatavita''' || [[Guatavita]], [[Sesquilé]], [[Guasca (Cundinamarca)|Guasca]], [[Sopó]], [[Usaquén]], Tuna, [[Suba]], [[Teusacá]], [[Gachetá]], [[Chocontá]], [[Suesca]].
|-
| '''Ubaque''' || [[Ubaque]], [[Choachí]], [[Chipaque]], [[Cáqueza]], [[Usme]].
|-
| '''Ubaté''' || [[Ubaté]], [[Cucunubá]], [[Simijaca]], [[Susa (Cundinamarca)|Susa]].
|-
| '''Fusagasugá''' || [[Fusagasugá]], [[Pasca]], [[Tibacuy]].
|-
|}
</center>

=== Zacazgo ===
Refa [[Lenguazaque]] dota isu [[Villapinzón]] tiyid ke nafalaxo ke Zacazgo. [[Guachetá]] luxeon ape tiyir ke Zacazgo voxe rotir meruptesa.
<center>
{| border="0" style="background:#ffffff" align="top" class="wikitable"
|+ align="center" style="background:DarkSlateBlue; color:white"|'''Nafalaxo ke Zacazgo
!style="background:Lavender; color:Black"|''Zybyn''&nbsp;stabaxo
!style="background:Lavender; color:Black"|''Uta'' wida
|-
| '''Hunza''' || [[Tunja|Hunza]], [[Ramiriquí]], [[Tibaná]], [[Guachetá]], [[Icabuco]], [[Machetá]], [[Moniquirá]], [[Motavita]], [[Tuta]], [[Samacá]], [[Sotaquirá]], [[Lenguazaque]], [[Turmequé]].
|-
| '''Tenasuca''' || [[Tenasuca]], [[Tenza]], [[Garagoa]], [[Sutatenza]], [[Somondoco]], [[Soratá]], [[Tibirita]].
|-
| '''Saquencipá''' || [[Villa de Leyva|Saquencipá]], [[Ráquira]], [[Sutamarchán]], [[Sachica]], [[Sora (Boyacá)|Sora]], [[Cucaita]], [[Chíquiza]].
|-
|}
</center>

=== Tumtafo stabaxo ===
Valey toloya dalafa gaderopafa tanta (&nbsp;Zipazgo is Zacazgo&nbsp;), ugaldusik va kruldera ke toloyo tumtafo stabaxo miwad&nbsp;: Iraca stabaxo (&nbsp;tigiso koe Suamox re tis [[Sogamoso]]&nbsp;) dem okilik yoltkiraf gu Iraca is bevulas direik ke Bochica mokrik (&nbsp;dere yoltkiraf gu Nemterequeteba&nbsp;), is Tundama stabaxo (&nbsp;tigiso koe refa [[Duitama]]&nbsp;).

Iraca korobutik belcon tiyir gaderopaf is sayakaf okilik is gertik ke Awalt dopewa is diwapik dis va roti ta stujera va saz is fraskera va akola. Gan okilik ke [[Pesca (Boyacá)|Pesca]] isu [[Busbanzá]] isu [[Gámeza]] isu [[Toca]] zo sollibuyur voxisen tod miltuca ok mulos, okilik ke Tundama dere brudayar.
<center>
{| border="0" style="background:#ffffff" align="top" class="wikitable"
|+ align="center" style="background:DarkSlateBlue; color:white"|'''Tumtafo stabaxo
!style="background:Lavender; color:Black"|''Zybyn''&nbsp;stabaxo
!style="background:Lavender; color:Black"|''Uta'' wida
|-
| '''Iraca tumtafo stabaxo''' || [[Sogamoso]], [[Bombaza]], [[Busbanzá]], [[Pesca (Boyacá)|Pesca]], [[Pisba]], [[Tópaga]], [[Toca]].
|-
| '''Tundama tumtafo stabaxo''' || [[Duitama]], [[Floresta (Boyacá)|Tobasía]], [[Paipa]], [[Cerinza]], [[Ocavita]], [[Onzaga]], [[Soatá]], [[Sativanorte|Sativa]].
|-
|}
</center>

=== Mivvexaxo ===
Konako Muisca mikrafo stabaxo bevulayad mivvexafo ok merupteso nume me tiyid dem pilkovaf okilik&nbsp;:
<center>
{| border="0" style="background:#ffffff" align="top" class="wikitable"
|+ align="center" style="background:DarkSlateBlue; color:white"|'''Mivvexaxo
!style="background:Lavender; color:Black"|''Zybyn''&nbsp;mikrastabaxo
!style="background:Lavender; color:Black"|''Uta'' wida
|-
|'''Saboyá'''
|[[Saboyá]], [[Albania (Santander)|Chevre]], [[Florián|Tisquizoque]], [[Jesús María (Santander)|Irobá]], [[La Belleza|Mópora]], [[Sucre (Santander) |Casatoca]]
|-
|'''Chipatá'''
|[[Chipatá]], [[Barbosa (Santander)|Ubaza]], [[Guavatá]], [[Güepsa]], 
|-
|'''Inzaque''' 
|Agatá, Cocomé
|-
|-
|'''Sorocotá'''
|[[Tinjacá]], [[Puente Nacional (Santander)|Sorocotá]], [[Moniquirá]], [[Santa Sofía (Boyacá)|Guatocá]], [[Gachantivá]], Pavachoque, [[Sutamarchán|Suta]]
|-
|[[Charalá]]
|
|-
|Tacasquirá
|
|}
</center>

Ostik, toloya ara abdigalda ke Chibcha veysane tiyid merupteso va Muisca bolk&nbsp;: Guanentá ke [[Guane sane|Guane]] mikra is [[El Cocuy]] ke [[Uwa sane|Tunebo]].

=== Seltaf ardil ===
[[File: BOG_04_2012_Museo_de_Oro_1212.JPG|thumb|right|200px|{{EwavaPebuda1|Konaka ingaxa ke Muisca nafalik, re videna dene Tcila ke Moava koe Bogotá.}}]]
Muisca saneik va karuca ke fortey karolapayad, batdume oluafa yasa xelkayad da gu meoluik va sint meviele belcekayad, mei gu mikrik ke sane ke idulaf siday torigin gu bartik is valevik. Dene kota Muisca yasa, gadikyoxilaf bolk zo rewayar isen ''Zipa'' nafalik va warzaf ''Zaque'' okilik voltod orpaf konolenik kofliyir, voxis va jadiwik ke ''Güecha'' gejikeem.

Dene Muisca ava (&nbsp;Muysccubun ava&nbsp;), jontik ravlem dasugdas va ardilaf ekeem krulded&nbsp;:
# Zipa ok Zaque : Nafalik ke Zipazgo ok Zacazgo.
# Psihipqua : Sersik ok okilapik.
# Uzaque : Karaf oluik dadis va jiomafi rotipi is sayakafa gijarotiuca.
# Zibyntyba : Bowesik va ''zybyn'' staba, stabokilik.
# Utatiba : Bowesik va ''uta'' utca, utcokilik.
# Chyquy : Muisa gertik, diwapik.
# Pabahue : Feliik is jiomaik.
# Uaia : Oluikya is weltikya.
# Paba : Rictulikye.
# Hue : Jiomaik ok okilik.
# Güecha : Gejik.
# Cupqua : Vonkik.
# Ubata : Aptaf vuidanik.
# Tyuquyne : Staksakirik.
# Chuta : Zanisik.
# Bospquaoa : Kwik.

== Izva ==
{{GKT|[[Pasca meld]]}}
{{GKT|[[Chocontá meld]]}}
{{GKT|[[Tocarema meld]]}}
{{GKT|[[Espanafa olgalicura va Muisca]]}}

=== Muisca bowesik ===
{{GKT|[[Muisca bowesik]]}}
[[File: Balsa_Muisca_BOG_03_2018_8506.jpg|thumb|right|300px|{{EwavaPebuda1|Muisca ankit tir alkafa moavaxa kaatoesa va ''El Dorado'' fipta dilizesa moe tumtafa uzda ke Guatavita. Bata olkotca dene Tcila ke Moava koe Bogotá re zo vider, ise tir tana leca ke Kolombia is arayafa pilkoma ke kolombiikeem.}}]]
* '''Zipa nafalik ke [[Bogotá|Bacatá]]''':
{| class="wikitable" border="1"
! Zipa nafalik
! Nafalugal
! Ewava
|-
| [[Meicuchuca]]
| ≈ 1450-1470
|[[File: Meicuchuca-Zipa_3a_versión_por_Andrés_Bohórquez.jpg|90px]]

|-
| [[Saguamanchica]]
| 1470-1490
|[[File: Saguamachica2.jpg|90px]]

|-
| [[Nemequene]]
| 1490-1514
|[[File: Nemequene.jpg|90px]]

|-
| [[Tisquesusa]]
| 1514-1538
|[[File: TISQUESUSA1.jpg|90px]]

|- 
| [[Zaquesazipa]]
| 1538-1539
|[[File: 4_Zaquesazipa.jpg|90px]]

|- 
|}

* '''Zaque nafalik ke [[Tunja|Hunza]]''':
{| class="wikitable" border="1"
! Zaque nafalik
! Nafalugal
! Ewava
|-
| [[Hunzahúa]]
| abdi 1470
|[[File: HUNZAHUA.jpg|90px]]

|-
| [[Michuá]]
| 1470-1490
|[[File: Minchua.jpg|90px]]

|-
| [[Quemuenchatocha]]
| 1490-1537
|[[File: QUEMUENCHATOCHA.jpg|90px]]

|-
| [[Aquiminzaque]]
| 1537-1540
|[[File: AQUIMINZAQUE.jpg|90px]]
|- 
|}

== Sanelia ==
Irubasikafa ota ruldasa vas Muisca abdigalda tir megrupena kiren meka otularacka krulder, dum icde varafa tadava. Baroya sazdara va abdiespanafa Muisca sanelia zo askid&nbsp;:
* '''Omafa sazda''' : sedme patavara ke Rosemblat, Muisca sanelia tiyir vas 300&nbsp;000 ik 500&nbsp;000 olkik. Bata patavara gelkeon zo naleyed voxe re zo malyopayad.
* '''Mialukafa sazda''' : bata sazda tir patavaks ke konak kolombiaf izvopik krafias da direfa ota tiyir lodaxafa. Sedme sin, Muisca sanelia tiyir vas 800&nbsp;000 ik 1&nbsp;200&nbsp;000 olkik, voxen espanafa tolgenira gu vwa vas 650&nbsp;000 kastayar.
* '''Ontinafa sazda''' : lonoeltafa sazdara tcilkana gan konak aptacik va ota vas 2.38 ik 3 celemoy olkik gunester, voxen bata sanelia va vwa vas 1.5 celemoy co titfiyir.

== Dere rupec ==
{{GKT|[[Izva ke Kolombia]]}}
{{Teliz_toleaf_briz}}
{{SavsafaSoka
|yolt       = Muisca abdigalda
|lizukaf yolt  = Zipazgo, Zacazgo (es)
|liwot      = ConfederaciónMuisca.png
|pebuda     = Muisca abdigalda ba espanafa olgalicura
|debala        = [[Geefa Amerika]], [[Kolombia]]
|krulderevleem = 800<ref>Kruschek, 2003</ref> – 1540
|vertuma    = Abdigalda
|kelu       = [[Tunja|Hunza]], [[Sogamoso|Suamox]], [[Bogotá|Bacata]]
|ava        = Muisca ( Chibcha )
|alka       = Vundafa Muisca alka
| bifa      = {{GKT|'''800''' : Tadlera va abdigalda}}
{{GKT|'''1537''' : Espanafa olgalicura}}
|nafalik       = Konak ''Zipa'' ok ''Zaque'' :
:*[[Meicuchuca]]
:*[[Saguamanchica]]
:*[[Nemequene]]
:*[[Tisquesusa]]
:*[[Quemuenchatocha]]
}}
{{Teliz_tena}}
{{MuiscaSeltay}}
[[Loma:Amerika]]
[[Loma:Kolombia|Muisca]]
[[Loma:Izva ke Kolombia|Muisca]]
[[Loma:Savsafa patecta|Muisca]]
{{#invoke:Interwiki|interwiki|qid=Q5782830}}
[{"title": "Muisca abdigalda", "data": {"Debala": "Geefa Amerika, Kolombia", "Kruldera": "800 \u2013 1540", "Vertuma": "Abdigalda", "Kelu": "Hunza, Suamox, Bacata", "Ava": "Muisca ( Chibcha )", "betara": "teza"}}]